《寄谢师直》
宋代·范纯仁

去夏谒君时，踏雨溵川路。癯然泣相吊，心苦别亦遽。

穷愁但急急，峥嵘岁还暮。羁旅念友朋，天寒感霜露。

孤怀杂离忧，纷乱畴可诉。计我之官期，迨君祥琴御。

邑馆临通途，车马当迎遌。言笑释所愿，此喜良可预。

欲致情抱勤，音书岂能叙。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。